**รายงานการประชุมสภาเทศบาลตำบลโพน**

**สมัยประชุมสามัญ สมัยที่ 4 ครั้งที่ 1 ประจำปี พ.ศ. 2564**

**วันที่ 20 ธันวาคม 2564 ตั้งแต่เวลา 09.00 น. เป็นต้นไป**

**ณ ห้องประชุมสภาเทศบาลตำบลโพน อำเภอคำม่วง จังหวัดกาฬสินธุ์**

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*  
 **ผู้มาประชุม**

|  |  |  |  |
| --- | --- | --- | --- |
| **ลำดับที่** | **ชื่อ – สกุล** | **ตำแหน่ง** | **ลายมือชื่อ** |
| 1  2  3  4  5  6  7  8  9  10  11  12 | ร.ต.ต.วีระชัย จำปาหาร นางสมศรี สระทอง  นายคำแปลง ศรีบัว  นายเสริมศักดิ์ ราชติกา  นายทองพันธ์ ศรีบุญจันทร์  นายศุกลวัฒน์ ภูจันหา  นายประสิทธิ์ คำภูษา  นายสมบัติ ภูมิรินทร์  นายบุญศิล อิงภู  นายสัมนัก ปัสสะ  นายมานพ นามปัญญา  นายวุฒิชัย เชยชมศรี | ประธานสภาเทศบาลตำบลโพน  รองประธานสภาเทศบาลตำบลโพน  สมาชิกสภาเทศบาลตำบลโพน  สมาชิกสภาเทศบาลตำบลโพน  สมาชิกสภาเทศบาลตำบลโพน  สมาชิกสภาเทศบาลตำบลโพน  สมาชิกสภาเทศบาลตำบลโพน  สมาชิกสภาเทศบาลตำบลโพน  สมาชิกสภาเทศบาลตำบลโพน  สมาชิกสภาเทศบาลตำบลโพน  สมาชิกสภาเทศบาลตำบลโพน  สมาชิกสภาเทศบาลตำบลโพน | วีระชัย จำปาหาร สมศรี สระทอง คำแปลง ศรีบัว  เสริมศักดิ์ ราชติกา ทองพันธ์ ศรีบุญจันทร์  ศุกลวัฒน์ ภูจันหา  ประสิทธิ์ คำภูษา  สมบัติ ภูมิรินทร์  บุญศิล อิงภู  สัมนัก ปัสสะ  มานพ นามปัญญา  วุฒิชัย เชยชมศรี |

**ผู้เข้าร่วมประชุม**

|  |  |  |  |
| --- | --- | --- | --- |
| **ลำดับที่** | **ชื่อ – สกุล** | **ตำแหน่ง** | **ลายมือชื่อ** |
| 1  2  3  4  5  6  7  8  9  10  11  12  13  14  15 | นายนิพนธ์ อิงภู  นายทองมี สระทอง  นายพนมศิลา ศรีบัว  นายปิยะวัชร์ สระทอง  นายทรัพย์ เกษาพรม  นางณฐอร การถัก  นายสมพงษ์ สุริโย  นางสาวสุกัญญา กำจร  นายองอาจ ประสารพันธ์  นางสุจรรยา ทิพย์มณี  นางสาวภัทราพร โพนะทา  นางสาวสุปราณี อ่อนรัชชา  นางสาวกัลยา แท่นจันทร์  นายศรีประวัติ วิลาศรี  นางสาวปภาวรินท์ ภูมิสาตร์ | นายกเทศมนตรีตำบลโพน  รองนายกเทศมนตรีตำบลโพน  รองนายกเทศมนตรีตำบลโพน  เลขานุการนายกเทศมนตรีตำบลโพน  ที่ปรึกษานายกเทศมนตรีตำบลโพน  ปลัดเทศบาลตำบลโพน รองปลัดเทศบาลตำบลโพน  หัวหน้าสำนักปลัด  ผู้อำนวยการกองช่าง  ผู้อำนวยการกองสาธารณสุข  หัวหน้าฝ่ายอำนวยการ  หัวหน้าฝ่ายบริหารงานคลัง  หัวหน้าฝ่ายบริหารงานสาธารณสุข  หัวหน้าฝ่ายบริหารงานการศึกษา  เจ้าพนักงานธุรการชำนาญงาน | นิพนธ์ อิงภู  ทองมี สระทอง พนมศิลา ศรีบัว  ปิยะวัชร์ สระทอง ทรัพย์ เกษาพรม ณฐอร การถัก  สมพงษ์ สุริโย  สุกัญญา กำจร  องอาจ ประสารพันธ์  สุจรรยา ทิพย์มณี  ภัทราพร โพนะทา  สุปราณี อ่อนรัชชา  กัลยา แท่นจันทร์  ศรีประวัติ วิลาศรี ปภาวรินท์ ภูมิสาตร์ |

เริ่มประชุม เวลา 09.00 น.

นายสมพงษ์ สุริโย ตามระเบียบกระทรวงมหาดไทย ว่าด้วยข้อบังคับการประชุมสภาท้องถิ่น เลขานุการสภา ฯ พ.ศ. 2547 หมวด 2 ข้อ 21 และมติการประชุมสภาเทศบาลตำบล โพน เมื่อคราวประชุมสภาเทศบาลตำบลโพนครั้งแรก เมื่อวันที่ 7 พฤษภาคม 2564 ซึ่งที่ประชุมสภาเทศบาลตำบลโพน มีมติในการ กำหนดการประชุม สมัยประชุมสามัญ สมัยที่ 4 ครั้งที่ 1 ประจำปี พ.ศ. 2564 ในวันที่ 1 ธันวาคม 2564 ถึงวันที่ 30 ธันวาคม 2564 โดยมีกำหนดไม่เกิน 30 วันนั้น เพื่อให้การดำเนินกิจการต่าง ๆ เป็นไปด้วยความเรียบร้อย ถูกต้อง ตามข้อระเบียบ กฎหมาย เทศบาล ตำบลโพน จึงเรียกประชุมสภาเทศบาลตำบลโพน สมัยประชุมสามัญ สมัยที่ 4 ครั้งที่ 1 ประจำปี พ.ศ. 2564 ในวันที่ 20 ธันวาคม 2564 เวลา 09.00 น. เป็นต้นไป ณ ห้องประชุมสภาเทศบาล ตำบลโพน

ร.ต.ต.วีระชัย จำปาหาร เมื่อที่ประชุมพร้อมแล้ว ผมขอเปิดการประชุมสภาเทศบาลตำบลโพน ประธานสภา ฯ สมัยประชุมสามัญ สมัยที่ 4 ครั้งที่ 1 ประจำปี พ.ศ. 2564 วันที่ 20 ธันวาคม 2564

ระเบียบวาระที่ 1 เรื่องที่ประธานจะแจ้งต่อที่ประชุม

ร.ต.ต.วีระชัย จำปาหาร 1.1 ขอขอบคุณ กองสาธารณสุขที่อนุเคราะห์เครื่องป้องกัน ประธานสภา ฯ การแพร่ระบาดของโควิด 19

1.2 ขอขอบคุณในการแก้ไขปัญหาให้กับพี่น้องประชาชนในเขต เทศบาลตำบลโพนในเรื่องของการจัดการขยะ

1.3 ระเบียบกระทรวงมหาดไทย ว่าด้วยการเบิกค่าใช้จ่ายในการ จัดงาน การจัดกิจกรรมสาธารณะ การส่งเสริมกีฬา และการแข่งขันกีฬา ขององค์กรปกครองส่วนท้องถิ่น พ.ศ. 2564

นายสมพงษ์ สุริโย เรียนท่านประธานสภา ฯ ท่านสมาชิกสภา ฯ คณะผู้บริหาร หัวหน้าส่วนเลขานุการสภา ฯ ราชการ และผู้เข้าร่วมการประชุมทุกท่านครับ สืบเนื่องจาก กระทรวงมหาดไทย ได้มีการออกระเบียบกระทรวงมหาดไทย ว่าด้วยการ เบิกค่าใช้จ่ายในการจัดงาน การจัดกิจกรรมสาธารณะ การส่งเสริมกีฬา และการแข่งขันกีฬา ขององค์กรปกครองส่วนท้องถิ่น พ.ศ. 2564 ซึ่งมีผลบังคับใช้ตั้งแต่วันที่ 16 ตุลาคม 2564 เนื้อหาหลัก ๆ เกี่ยวกับการจัดงาน จัดกิจกรรมต่าง ๆ ซึ่งมีรายละเอียดที่เกี่ยวเนื่อง กับสภา ฯ ที่จะต้องใช้เป็นเกณฑ์ในการพิจารณา คือ ข้อ 7 องค์กร ปกครองส่วนท้องถิ่นสามารถตั้งงบประมาณตามอัตราดังต่อไปนี้ เพื่อเป็น ค่าใช้จ่ายในการจัดงาน การจัดกิจกรรมสาธารณะ การส่งเสริมกีฬา และการแข่งขันกีฬา โดยเบิกจ่ายตามงบประมาณที่ตั้งไว้ได้ไม่เกิน อัตราส่วนของรายได้จริงในปีงบประมาณที่ผ่านมา ทั้งนี้ ไม่รวมเงิน อุดหนุนที่รัฐบาลจัดสรรให้ (1) องค์การบริหารส่วนจังหวัดและเทศบาลนคร ไม่เกินร้อยละ สิบ (2) เทศบาลเมือง เทศบาลตำบล และองค์การบริหารส่วนตำบล ไม่เกินร้อยละห้า กรณีองค์กรปกครองส่วนท้องถิ่นใดมีความจำเป็นต้องใช้ งบประมาณเพื่อเป็นค่าใช้จ่ายในการจัดงาน การจัดกิจกรรมสาธารณะ การส่งเสริมกีฬา และการแข่งขันกีฬา เกินอัตราตามวรรคหนึ่ง ให้ขออนุมัติผู้ว่าราชการจังหวัดเป็นรายกรณีก่อนการดำเนินการ โดยส่วนที่เกินจะต้องไม่เกินหนึ่งเท่าของอัตราส่วนตามวรรคหนึ่ง และให้ระบุเหตุผลความจำเป็นเพื่อประกอบการพิจารณาด้วย กรณีองค์กรปกครองส่วนท้องถิ่นได้รับมอบหมายให้เป็นเจ้าภาพ หรือร่วมเป็นเจ้าภาพในการแข่งขันกีฬาระดับภูมิภาคหรือระดับประเทศ ไม่ต้องนำเงินอุดหนุนที่ได้รับการจัดสรรเพื่อเป็นค่าใช้จ่ายในการดำเนินการ ตามที่ได้รับมอบหมายมาคำนวณรวมในอัตราส่วนตามวรรคหนึ่ง ตามหลักเกณฑ์นี้ ได้มาตรวจสอบสถานะการคลัง เมื่อปี 2564 ปรากฏว่า เรามีงบประมาณรายรับจริง อยู่ที่ 21 ล้านกว่าบาท ซึ่งคำนวณแล้วก็จะประมาณ 1 ล้านกว่าบาท ที่สามารถนำไปใช้จ่าย ในการจัดงานได้ ซึ่งก็ไม่เพียงพอ เพราะว่างบประมาณของเทศบาล ตำบลโพน ตั้งจ่ายไว้ในการจัดงานต่าง ๆ มากพอสมควร ทั้งงานประเพณี บุญบั้งไฟ งานอเมซิ่งภูไท ฯ ทำให้งบประมาณที่ตั้งไว้เกิน แต่ก็สามารถ ดำเนินการได้ตามข้อ (2) วรรคแรก ซึ่งหมายความว่า ถ้ามี ความจำเป็นต้องใช้จ่ายงบประมาณ เพิ่มเกินจากร้อยละ 5 ต้องขออนุมัติ ผู้ว่า ฯ ก่อนการดำเนินการ ซึ่งขณะนี้ เทศบาลตำบลโพน ก็ได้มีการ สำรวจโครงการที่จะเข้าเกณฑ์ ในเรื่องของการจัดงาน การจัดกิจกรรม สาธารณะ การส่งเสริมกีฬาและการแข่งขันกีฬา ซึ่งเกณฑ์นี้ การตั้งงบประมาณในปีถัดไป สภาเทศบาลต้องพิจารณาว่า มีการตั้งไว้เกิน ตามระเบียบกระทรวงมหาดไทย ว่าด้วยการเบิกค่าใช้จ่ายในการจัดงาน การจัดกิจกรรมสาธารณะ การส่งเสริมกีฬา และการแข่งขันกีฬา ขององค์กรปกครองส่วนท้องถิ่น พ.ศ. 2564 หรือไม่ ขอให้สภาเทศบาล ได้ทำความเข้าใจกับระเบียบ ฯ ซึ่งมีความสำคัญเพราะว่าเราใช้ งบประมาณในการจัดงานต่าง ๆ มากพอสมควรครับ

ร.ต.ต.วีระชัย จำปาหาร ขอบคุณท่านเลขานุการสภา ฯ ประธานสภา ฯ

ระเบียบวาระที่ 2 เรื่องรับรองรายงานการประชุมสภาเทศบาลตำบลโพน สมัยประชุม สามัญ สมัยที่ 3 ครั้งที่ 2 ประจำปี พ.ศ. 2564 เมื่อวันที่ 27 กันยายน 2564

ร.ต.ต.วีระชัย จำปาหาร ขอเชิญประธานคณะกรรมการตรวจรายงานการประชุม ได้รายงานผลการประธานสภา ฯ ตรวจรายงานการประชุม

นายคำแปลง ศรีบัว เรียนท่านประธานสภา ฯ ท่านสมาชิกสภา ฯ คณะผู้บริหาร หัวหน้าส่วนสมาชิกสภา ฯ ราชการ และผู้เข้าร่วมการประชุมทุกท่านครับ ในฐานะที่ผม เป็นคณะกรรมการตรวจรายงานการประชุม ได้ตรวจสอบแล้ว ในการประชุมครั้งที่แล้ว มีความถูกต้อง ครบถ้วน

ร.ต.ต.วีระชัย จำปาหาร - ท่านใดมีความคิดเห็นเพิ่มเติมก็ขอให้เสนอได้ ประธานสภา ฯ

- ถ้าไม่มีก็ขอมติในที่ประชุมว่า รับรองรายงานการประชุมสภาเทศบาล ตำบลโพน สมัยประชุมสามัญ สมัยที่ 3 ครั้งที่ 2 เมื่อวันที่ 27 กันยายน 2564 หรือไม่

**ที่ประชุม มีมติรับรองเป็นเอกฉันท์**

ระเบียบวาระที่ 3 เรื่องกระทู้ถาม

3.1 กระทู้ถาม เรื่อง ฝารางระบายน้ำที่ชำรุดและรางระบายน้ำ อุดตันในเขตเทศบาลตำบลโพน

ร.ต.ต.วีระชัย จำปาหาร ต่อไปเป็นระเบียบวาระที่ 3.1 กระทู้ถาม เรื่อง ฝารางระบายน้ำที่ชำรุดประธานสภา ฯ และรางระบายน้ำอุดตันในเขตเทศบาลตำบลโพน เชิญท่านมานพ นามปัญญา สมาชิกสภาเทศบาล เขต 2 ซึ่งเป็นผู้เสนอ กระทู้ถามได้ซักถามต่อผู้บริหารครับ

นายมานพ นามปัญญา เรียนท่านประธานสภา ฯ ท่านสมาชิกสภา ฯ คณะผู้บริหาร หัวหน้าส่วนสมาชิกสภา ฯ ราชการ และผู้เข้าร่วมการประชุมทุกท่านครับ ผมนายมานพ นามปัญญา สมาชิกสภาเทศบาล เขต 2 กระทู้ถาม เรื่อง ฝารางระบายน้ำที่ชำรุด และรางระบายน้ำอุดตันในเขตเทศบาล ตำบลโพน ขอย้อนไปเมื่อเดือนมิถุนายน ที่ผ่านมา ทางเทศบาล ได้ลงพื้นที่ทำประชาคม รับฟังความคิดเห็นปัญหาต่าง ๆ ของชาวบ้าน ซึ่งพบปัญหาหลาย ๆ อย่าง แต่ที่ผมยกมา คือ ปัญหาฝารางระบายน้ำ ชำรุด และรางระบายน้ำที่อุดตัน ซึ่งชาวบ้านสอบถามกันบ่อยมากครับ

นายนิพนธ์ อิงภู เรียนท่านประธานสภา ฯ ท่านสมาชิกสภา ฯ คณะผู้บริหาร นายกเทศมนตรี หัวหน้าส่วนราชการ และผู้เข้าร่วมการประชุมทุกท่านครับ สำหรับในระเบียบวาระที่ 3.1 กระทู้ถามของท่านมานพ นามปัญญา เรื่อง ฝารางระบายน้ำที่ชำรุด และรางระบายน้ำอุดตันในเขตเทศบาล ตำบลโพน ทางคณะผู้บริหารได้ลงพื้นที่ทำประชาคม ทำแผนพัฒนา ฯ แล้ว และในเรื่องของการปฏิบัติ แผนดำเนินงาน ในช่วงของการทำ เทศบัญญัติ การทำแผนพัฒนา ฯ 5 ปี การของบประมาณเงินอุดหนุน ซึ่งนอกเหนือจากศักยภาพของเทศบาลตำบลโพน และทางสำนัก งบประมาณ ก็ได้ยืดระยะเวลาออกไปถึง 8 พฤศจิกายน ซึ่งคณะผู้บริหารได้จัดทำโครงการต่าง ๆ ที่ต้องนำเสนอ และสำหรับการ แก้ไขปัญหาในช่วงฤดูฝนที่ผ่านมา ทางคณะผู้บริหารได้ดำเนินการแก้ไข ในเรื่องของปัญหาน้ำท่วมขังเป็นจุด ๆ ที่เป็นเรื่องเร่งด่วนก่อน และก็ได้ ดำเนินการตรวจสอบ ปรากฏว่า ปัญหาก็ทุเลาลง สำหรับการท่วมขัง เราก็ได้ดำเนินการไปแล้ว ในส่วนของ รางระบายน้ำอุดตัน ยังไม่ได้ ดำเนินการแก้ไข และมีแผนที่จะดำเนินการแก้ไขก่อนช่วงฤดูฝนปีนี้ ต้องดูในเรื่องของความเหมาะสมต่าง ๆ ซึ่งปัญหาส่วนหนึ่งเกิดจากคน ในชุมชน ได้สร้างการกีดขวางทางน้ำ ทำให้เกิดน้ำขัง แต่ในเรื่องของการ แก้ไขการอุดตันของรางระบายน้ำ ทางคณะผู้บริหารได้วางแผนไว้ว่า เราต้องซ่อมแซมในเรื่องของระดับรางระบายน้ำไปด้วย เพราะว่า ที่ดำเนินการแล้วเสร็จ จะอยู่แนวระดับเดียวกันหมดเลย ทำให้น้ำท่วมขัง ในช่วงระดับที่ต่ำ และในการซ่อมแซมก็จะต้องมีการออกแบบประเมิน และหาผู้รับจ้าง ในส่วนนี้ยังไม่ได้ดำเนินการ ซึ่งเราดำเนินการในส่วนที่ เร่งด่วนไปก่อน ส่วนปัญหาและความเดือดร้อน เรื่อง รางระบายน้ำ อุดตันจะดำเนินการก่อนช่วงฤดูฝนครับ

นายมานพ นามปัญญา ขอขอบคุณ ท่านคณะผู้บริหารครับ สมาชิกสภา ฯ

ระเบียบวาระที่ 4 เรื่องที่คณะกรรมการที่สภาท้องถิ่นตั้งขึ้นพิจารณาเสร็จแล้ว

- ไม่มี

ระเบียบวาระที่ 5 เรื่องที่เสนอใหม่

*5.1 การโอนงบประมาณรายจ่าย ตั้งจ่ายรายการใหม่*

ร.ต.ต.วีระชัย จำปาหาร ขอเชิญคณะผู้บริหารหรือผู้แทนเสนอญัตติ ประธานสภา ฯ

นายนิพนธ์ อิงภู ข้าพเจ้าขอเสนอญัตติการโอนงบประมาณไปตั้งจ่ายรายการใหม่ โดยอาศัยนายกเทศมนตรี ความตามระเบียบกระทรวงมหาดไทย ว่าด้วยวิธีการงบประมาณของ องค์กรปกครองส่วนท้องถิ่น พ.ศ. 2563 ข้อ 27 ที่ระบุว่า “การโอนเงินงบประมาณรายจ่ายในงบลงทุน โดยการโอนเพิ่ม โอนลด ที่ทำให้ลักษณะ ปริมาณ คุณภาพเปลี่ยน หรือโอนไปตั้งจ่ายรายการใหม่ ให้เป็นอำนาจอนุมัติของสภาท้องถิ่น” ดังนั้น เพื่อให้การบริหาร งบประมาณสามารถนำไปแก้ไขปัญหาและสนองความต้องการ ตามแผนพัฒนาเทศบาลได้ จึงเสนอสภาเทศบาลเพื่อพิจารณาการโอน งบประมาณตั้งจ่ายรายการใหม่ ดังนี้

กองการศึกษา ฯ โอนลดงบประมาณ

1. แผนงานการศึกษา งานบริหารงานทั่วไปเกี่ยวกับการศึกษา งบบุคลากร หมวดเงินเดือน ประเภทเงินเดือนฝ่ายประจำ งบประมาณ ตั้งไว้ 1,714,860.- บาท งบประมาณคงเหลือก่อนโอน 1,519,580.- บาท จำนวนที่ขอโอนลด 200,000.- บาท งบประมาณคงเหลือหลังโอน 1,319,580.- บาท

*โอนตั้งจ่ายรายการใหม่*

1. แผนงานการศาสนา วัฒนธรรมและนันทนาการ งานศาสนา และวัฒนธรรมท้องถิ่น หมวดค่าตอบแทน ใช้สอยและวัสดุ ประเภทรายจ่ายที่ไม่เข้าลักษณะรายจ่ายหมวดอื่น โครงการแต่งชุดผู้ไทย ใส่บาตรทำบุญไหว้พระ เพื่อจ่ายเป็นค่าใช้จ่ายในการดำเนินการโครงการ เช่น ค่าป้าย ค่าจัดสถานที่ และค่าใช้จ่ายอื่น ๆ ที่เกี่ยวข้องในโครงการ งบประมาณ 10,000.- บาท (ยุทธศาสตร์ด้านการพัฒนาสังคม ลำดับที่ 73) 2. แผนงานการศาสนา วัฒนธรรมและนันทนาการ งานศาสนา และวัฒนธรรมท้องถิ่น หมวดค่าตอบแทน ใช้สอยและวัสดุ ประเภท รายจ่ายที่ไม่เข้าลักษณะรายจ่ายหมวดอื่น โครงการทำบุญเลี้ยงปู่ตา เพื่อจ่ายเป็นค่าใช้จ่ายในการดำเนินการโครงการ เช่น ค่าป้าย ค่าจัดสถานที่ ค่าปัจจัยถวายพระ ค่าอาหาร / อาหารว่าง และค่าใช้จ่าย อื่น ๆ ที่เกี่ยวข้องในโครงการ งบประมาณ 10,000.- บาท (ยุทธศาสตร์ด้านการพัฒนาสังคม ลำดับที่ 71) 3. แผนงานการศาสนา วัฒนธรรมและนันทนาการ งานศาสนา และวัฒนธรรมท้องถิ่น หมวดค่าตอบแทน ใช้สอยและวัสดุ ประเภท รายจ่ายที่ไม่เข้าลักษณะรายจ่ายหมวดอื่น โครงการทำบุญซำฮะ (บุญเดือน 7) เพื่อจ่ายเป็นค่าใช้จ่ายในการดำเนินการโครงการ เช่น ค่าป้าย ค่าจัดสถานที่ ค่าปัจจัยถวายพระ ค่าอาหาร / อาหารว่าง และ ค่าใช้จ่ายอื่น ๆ ที่เกี่ยวข้องในโครงการ งบประมาณ 20,000.- บาท (ยุทธศาสตร์ด้านการพัฒนาสังคม ลำดับที่ 70) 4. แผนงานการศาสนา วัฒนธรรมและนันทนาการ งานศาสนา และวัฒนธรรมท้องถิ่น หมวดค่าตอบแทน ใช้สอยและวัสดุ ประเภท รายจ่ายที่ไม่เข้าลักษณะรายจ่ายหมวดอื่น โครงการยกย่องเชิดชูเกียรติ บุคคลสำคัญชุมชนตำบลโพน เพื่อจ่ายเป็นค่าใช้จ่ายในการดำเนินการ โครงการ เช่น กรอบรูป ใบประกาศ และค่าใช้จ่ายอื่น ๆ ที่เกี่ยวข้อง ในโครงการ งบประมาณ 20,000.- บาท (ยุทธศาสตร์ด้านการพัฒนา สังคม ลำดับที่ 70) 5. แผนงานการศาสนา วัฒนธรรมและนันทนาการ งานกีฬา และนันทนาการ หมวดค่าตอบแทน ใช้สอยและวัสดุ ประเภท รายจ่ายที่ไม่เข้าลักษณะรายจ่ายหมวดอื่น โครงการอบรมยุวมัคคุเทศก์ เพื่อจ่ายเป็นค่าใช้จ่ายในการดำเนินการโครงการ เช่น ค่าป้าย ค่าจัดสถานที่ ค่าวิทยากร ค่าอาหาร / อาหารว่าง ค่าวัสดุอุปกรณ์ และค่าใช้จ่ายอื่น ๆ ที่เกี่ยวข้องในโครงการ งบประมาณ 10,000.- บาท (ยุทธศาสตร์ด้านการพัฒนาสังคม ลำดับที่ 70) 6. แผนงานการศาสนา วัฒนธรรมและนันทนาการ งานกีฬา และนันทนาการ หมวดค่าตอบแทน ใช้สอยและวัสดุ ประเภท รายจ่ายที่ไม่เข้าลักษณะรายจ่ายหมวดอื่น โครงการอบรมการทำ ภาพยนตร์สั้น เพื่อจ่ายเป็นค่าใช้จ่ายในการดำเนินการโครงการ เช่น ค่าป้าย ค่าจัดสถานที่ ค่าวิทยากร ค่าอาหาร / อาหารว่าง ค่าวัสดุอุปกรณ์ และค่าใช้จ่ายอื่น ๆ ที่เกี่ยวข้องในโครงการ งบประมาณ 10,000.- บาท (ยุทธศาสตร์ด้านการพัฒนาสังคม ลำดับที่ 68) 7. แผนงานการศาสนา วัฒนธรรมและนันทนาการ งานกีฬา และนันทนาการ หมวดค่าตอบแทน ใช้สอยและวัสดุ ประเภท รายจ่ายที่ไม่เข้าลักษณะรายจ่ายหมวดอื่น โครงการฝึกทักษะกีฬาฟุตบอล เทศบาลตำบลโพน เพื่อจ่ายเป็นค่าใช้จ่ายในการดำเนินการโครงการ เช่น ค่าป้าย ค่าวัสดุอุปกรณ์ ค่าตอบแทนผู้ฝึกสอน และค่าใช้จ่ายอื่น ๆ ที่เกี่ยวข้องในโครงการ งบประมาณ 60,000.- บาท (ยุทธศาสตร์ด้าน การพัฒนาสังคม ลำดับที่ 66) 8. แผนงานการศาสนา วัฒนธรรมและนันทนาการ งานกีฬา และนันทนาการ หมวดค่าตอบแทน ใช้สอยและวัสดุ ประเภทรายจ่ายที่ ไม่เข้าลักษณะรายจ่ายหมวดอื่น โครงการส่งเสริมศิลปะและนันทนาการ เพื่อจ่ายเป็นค่าใช้จ่ายในการดำเนินการโครงการ เช่น ค่าป้าย ค่าวัสดุ อุปกรณ์ ค่าเงินรางวัล และค่าใช้จ่ายอื่น ๆ ที่เกี่ยวข้องในโครงการ งบประมาณ 20,000.- บาท (ยุทธศาสตร์ด้านการพัฒนาสังคม ลำดับที่ 76) 9. แผนงานการศาสนา วัฒนธรรมและนันทนาการ งานกีฬา และนันทนาการ หมวดค่าตอบแทน ใช้สอยและวัสดุ ประเภทรายจ่ายที่ ไม่เข้าลักษณะรายจ่ายหมวดอื่น โครงการทัศนศึกษาแหล่งเรียนรู้ของ สภาเด็กและเยาวชน เพื่อจ่ายเป็นค่าใช้จ่ายในการดำเนินการโครงการ เช่น ค่าป้าย ค่าอาหาร / อาหารว่าง ค่าวัสดุอุปกรณ์ และค่าใช้จ่าย อื่น ๆ ที่เกี่ยวข้องในโครงการ งบประมาณ 40,000.- บาท (ยุทธศาสตร์ด้านการพัฒนาสังคม ลำดับที่ 77)

กองสาธารสุข ฯ โอนลดงบประมาณ

1. แผนงานบริหารทั่วไป งานบริหารทั่วไป งบดำเนินงาน

หมวดค่าตอบแทน ใช้สอยและวัสดุ ประเภทรายจ่ายที่ไม่เข้าลักษณะ รายจ่ายหมวดอื่น โครงการการแพทย์ฉุกเฉินเทศบาลตำบลโพน (EMS) ตั้งงบประมาณไว้ 10,000.- บาท งบประมาณคงเหลือ 10,000.- บาท ขอโอนลดตั้งจ่ายรายการใหม่ 10,000.- บาท

*โอนตั้งจ่ายรายการใหม่*

1. แผนงานสาธารณสุข งานบริหารทั่วไปเกี่ยวกับสาธารณสุข

งบดำเนินงาน หมวดค่าตอบแทน ใช้สอยและวัสดุ ประเภทรายจ่าย ที่ไม่เข้าลักษณะรายจ่ายหมวดอื่น โครงการการแพทย์ฉุกเฉินเทศบาล ตำบลโพน (EMS) ตั้งงบประมาณไว้ 10,000.- บาท เพื่อจ่ายเป็น ค่าใช้จ่ายในการดำเนินการโครงการ เช่น ค่าป้าย ค่าจัดสถานที่ ค่าวิทยากร ค่าอาหาร / อาหารว่าง ค่าวัสดุอุปกรณ์ และค่าใช้จ่ายอื่น ๆ ที่เกี่ยวข้องในโครงการ

ขอได้โปรดนำเสนอต่อที่ประชุมสภาเทศบาลตำบลโพน เพื่อพิจารณาต่อไป

ร.ต.ต.วีระชัย จำปาหาร ตามที่ คณะผู้บริหารได้ชี้แจงรายละเอียดการขออนุมัติโอนงบประมาณประธานสภา ฯ รายจ่าย ตั้งจ่ายรายการใหม่ ให้ท่านสมาชิกสภา ฯ ทราบ มีสมาชิกท่าน ใดจะสอบถามเพิ่มเติมหรือไม่ครับ

นายมานพ นามปัญญา ผมขอเสนอความคิดเห็นเกี่ยวกับโครงการต่าง ๆ ที่คณะผู้บริหารได้เสนอสมาชิกสภา ฯ ญัตติ

1. โครงการแต่งชุดผู้ไทยใส่บาตรทำบุญไหว้พระ ผมขอเสนอ

ความคิดเห็นว่า การทำบุญไหว้พระในวันสำคัญต่าง ๆ เรามีโครงการ ตามเทศบัญญัติอยู่แล้ว ขอเสนอว่า เราน่าจะเพิ่มเติมชื่อเข้าไปในโครงการ ที่เรามีอยู่แล้ว เช่น เราตั้งโครงการจัดงานวันออกพรรษาตามเทศบัญญัติ อยู่แล้ว เราสามารถเพิ่มชื่อเป็น โครงการแต่งชุดผู้ไทยใส่บาตรทำบุญ ไหว้พระวันออกพรรษา เป็นต้นครับ

2. โครงการส่งเสริมศิลปะและนันทนาการ ผมขอเสนอให้เปลี่ยน ชื่อโครงการ เป็น “โครงการส่งเสริมศิลปะและดนตรีของชาวผู้ไทย” ถ้าใช้คำว่า “นันทนาการ” มันดูกว้างไปครับ

นายพนมศิลา ศรีบัว เรียนท่านประธานสภา ฯ ท่านสมาชิกสภา ฯ คณะผู้บริหาร หัวหน้าส่วนรองนายกเทศมนตรี ราชการ และผู้เข้าร่วมประชุมทุกท่านครับ ขออนุญาตชี้แจงเกี่ยวกับ โครงการต่าง ๆ ที่ท่านสมาชิกได้เสนอและแสดงความคิดเห็นครับ

- โครงการที่ 1 โครงการแต่งชุดผู้ไทยใส่บาตรทำบุญไหว้พระ แนวคิด คือ เป็นการส่งเสริมเรื่องของอัตลักษณ์ภายในท้องถิ่น และเชื่อมโยงไปสู่ การท่องเที่ยวเชิงวัฒนธรรม จึงมีแนวคิดที่จะจัดกิจกรรมแต่งชุดผู้ไทย ใส่บาตรทำบุญในวันพระ ซึ่งแต่ละเดือนจะจัดขึ้นประมาณ 2 ครั้ง เว้น 1 สัปดาห์ แนวคิดนี้เป็นการส่งเสริมการท่องเที่ยว คล้ายกับที่ อำเภอสหัสขันธ์ที่เขากำลังดำเนินการอยู่ ซึ่งทุกวันนี้ก็ยังมีการแข่งขัน ร้องเพลงประกวดเกี่ยวกับการทำอาหารพื้นบ้าน และการนำเทคโนโลยี มาใช้ในการท่องเที่ยว ซึ่งเขาดำเนินการจัดขึ้นทุกเดือน เราจึงมีแนวคิด ที่จะส่งเสริมการท่องเที่ยว และเชื่อมโยงที่จะรองรับการพัฒนาในอนาคต เราพยายามที่จะพัฒนาไปในเชิงการท่องเที่ยว ถ้าไม่มีในส่วนนี้ ผมมองว่า การท่องเที่ยวเชิงวัฒนธรรมจะหายไป ก็ขอนำเรียนให้สภา ฯ พิจารณา ครับ

นายทรัพย์ เกษาพรม เรียนท่านประธานสภา ฯ ท่านสมาชิกสภา ฯ คณะผู้บริหาร หัวหน้าส่วนที่ปรึกนายกเทศมนตรี ราชการ และผู้เข้าร่วมประชุมทุกท่านครับ ผมขอเพิ่มเติมจากที่ ท่านพนมศิลา ฯ ได้ชี้แจงครับ วัฒนธรรมของชาวบ้านโพน แต่งชุดผู้ไทย ทำบุญตักบาตร เป็นวัฒนธรรมเชิงการท่องเที่ยว และโครงการทำบุญ ในวันเข้าพรรษา , วันออกพรรษา เป็นโครงการที่เราดำเนินการอยู่แล้ว รวมถึงการแต่งชุดผู้ไทยทำบุญตักบาตร ผมเห็นว่า มีความเหมาะสม เพราะว่าประเพณีของแต่ละท้องถิ่น สมควรที่จะอนุรักษ์ไว้ครับ

นายนิพนธ์ อิงภู ขอชี้แจงในส่วนของ - โครงการที่ 2 โครงการส่งเสริมศิลปะ นายกเทศมนตรี และนันทนาการ เป็นโครงการที่เกี่ยวข้องกับวัฒนธรรมผู้ไทย เป็นเรื่องของดนตรี การแสดง และการที่จะสืบทอดต่อเยาวชน ผมได้มอบหมายให้ ท่านเลขานุการนายก ฯ ซึ่งมีความรู้เกี่ยวกับดนตรี เพื่อที่จะถ่ายทอดให้กับเยาวชนได้อนุรักษ์ต่อไป เช่น สาขาการร้อง , รำผู้ไทยและดนตรี ซึ่งหลาย ๆ ท่านที่เป็นครู อยากจะถ่ายทอดความรู้ และท่านเลขา ฯ ก็ได้ลงพื้นที่ประสานในชุมชนกับครูดนตรี และท่านอาจารย์บุญเม็ง ศรีคิรินทร์ ซึ่งท่านก็เห็นควรว่า ควรจะอนุรักษ์ สืบสานต่อไป ทางคณะผู้บริหารและเจ้าหน้าที่กองการศึกษา ก็ได้หารือ กันว่า เราควรจะมีโครงการที่ส่งเสริมในด้านนี้ ซึ่งในอนาคตเราจะเชื่อมต่อ ในเรื่องของการท่องเที่ยวในชุมชน , ตลาด จึงอยากให้เยาวชนและชุมชน ได้มาร่วมแสดงออกซึ่งวัฒนธรรม เอกลักษณ์ของประเพณีผู้ไทยของเรา ครับ

ร.ต.ต.วีระชัย จำปาหาร - มีสมาชิกสภา ฯ ท่านใดจะสอบถามหรือแสดงความคิดเห็นหรือไม่ ประธานสภา ฯ - ถ้าไม่มีก็ขอมติเห็นชอบการโอนงบประมาณรายจ่าย ตั้งจ่ายรายการใหม่ ตามรายการดังกล่าวข้างต้น

**มติที่ประชุม เห็นชอบเป็นเอกฉันท์**

ร.ต.ต.วีระชัย จำปาหาร ขอนำเรียนที่ประชุมถือปฏิบัติ เพื่อให้การประชุมสภา ฯ เป็นรูปแบบประธานสภา ฯ มาตรฐานตามระเบียบกระทรวงมหาดไทย ว่าด้วยข้อบังคับการประชุม สภาท้องถิ่น พ.ศ. 2547 (แก้ไขเพิ่มเติมถึง (ฉบับที่ 2) พ.ศ. 2554) ข้อ 63 สมาชิกสภาท้องถิ่นผู้ใด ประสงค์จะกล่าวถ้อยคำใด ต่อที่ประชุม สภาท้องถิ่น ให้ยกมือขึ้นพ้นศรีษะ เมื่อประธานสภาท้องถิ่นอนุญาตแล้ว จึงกล่าวได้ โดยให้ยืนกล่าว ณ ที่ของตนหรือ ณ ที่ซึ่งจัดไว้ก็ได้ และต้องกล่าวกับประธานสภาท้องถิ่น

- ประธานสภา ฯ สั่งพักการประชุม 15 นาที -

ระเบียบวาระที่ 6 เรื่องอื่น ๆ

*6.1 แจ้งประกาศการใช้แผนพัฒนาท้องถิ่นห้าปี (พ.ศ. 2566 – 2570)*

น.ส.สุกัญญา กำจร เรียนท่านประธานสภา ฯ ท่านสมาชิกสภา ฯ คณะผู้บริหาร หัวหน้าหัวหน้าสำนักปลัด ส่วนราชการ และผู้เข้าร่วมประชุมทุกท่านค่ะ เนื่องด้วยเทศบาลตำบล โพน ได้ดำเนินการจัดทำแผนพัฒนาท้องถิ่น (พ.ศ. 2566 – 2570) ตามพระราชบัญญัติกำหนดแผนและขั้นตอนการกระจายอำนาจให้แก่ องค์กรปกครองส่วนท้องถิ่น พ.ศ. 2542 หมวด 2 มาตรา 16 (1) ระเบียบกระทรวงมหาดไทย ว่าด้วยการจัดทำแผนพัฒนาขององค์กร ปกครองส่วนท้องถิ่น พ.ศ. 2548 และที่แก้ไขเพิ่มเติมถึง (ฉบับที่ 3) พ.ศ. 2561 ประกอบกับหนังสือกระทรวงมหาดไทย ด่วนที่สุด ที่ มท 0810.3 / ว 7467 ลงวันที่ 14 ธันวาคม 2563 เรื่อง แนวทางการจัดทำแผนพัฒนาท้องถิ่น (พ.ศ. 2566 – 2570) ขององค์กรปกครองส่วนท้องถิ่น โดยคณะกรรมการพัฒนาเทศบาลตำบล โพน ได้พิจารณาและมีมติเห็นชอบร่างแผนพัฒนาท้องถิ่น (พ.ศ. 2566 – 2570) วันที่ 12 ตุลาคม 2564 เป็นที่เรียบร้อยแล้ว ดังนั้น เพื่อให้เป็นไปตามระเบียบกระทรวงมหาดไทย ว่าด้วยการจัดทำ แผนพัฒนาขององค์กรปกครองส่วนท้องถิ่น พ.ศ. 2547 หมวด 5 ข้อ 24 ข้อ 25 และเพื่อให้การบริหารงานของเทศบาลตำบลโพน เป็นไปอย่างมีประสิทธิภาพ และสามารถนำแผนพัฒนาไปใช้ได้อย่าง ถูกต้อง รวมทั้งให้หน่วยงานที่เกี่ยวข้องและประชาชนทั่วไปได้รับทราบ เทศบาลตำบลโพน จึงประกาศใช้แผนพัฒนาท้องถิ่น (พ.ศ. 2566 - 2570) โดยให้มีผลนับตั้งแต่ ณ วันประกาศเป็นต้นไป ทั้งนี้ สามารถขอดูหรือสอบถามข้อมูลเพิ่มเติมได้ที่ศูนย์ข้อมูลข่าวสารของ เทศบาลตำบลโพน ประกาศ ณ วันที่ 20 เดือนตุลาคม พ.ศ. 2564

*6.2 การจัดทำแผนการดำเนินงาน ประจำปีงบประมาณ 2565*

ด้วยเทศบาลตำบลโพน ได้ดำเนินการจัดทำแผนการดำเนินงาน ประจำปีงบประมาณ พ.ศ. 2565 ซึ่งบัดนี้คณะผู้บริหารเทศบาลตำบล โพน ได้เห็นชอบร่างแผนการดำเนินงานแล้ว อาศัยความตามระเบียบ กระทรวงมหาดไทย ว่าด้วยการจัดทำแผนพัฒนาองค์กรปกครองส่วน ท้องถิ่น (ฉบับที่ 2) พ.ศ. 2549 และที่แก้ไขเพิ่มเติม จนถึงปัจจุบัน จึงประกาศใช้แผนการดำเนินงาน ประจำปี พ.ศ. 2565 ตั้งแต่วันที่ 27 ตุลาคม 2564 ประกาศ ณ วันที่ 27 เดือนตุลาคม พ.ศ. 2564

*6.3 รายงานผลการติดตามและประเมินแผนพัฒนา ประจำปีงบประมาณ 2564*

ด้วยเทศบาลตำบลโพน ได้ดำเนินการรายงานผลการติดตามและ ประเมินแผนพัฒนา ประจำปีงบประมาณ พ.ศ. 2564 ซึ่งบัดนี้คณะ ผู้บริหารเทศบาลตำบลโพน ได้เห็นชอบผลการติดตามและประเมิน แผนพัฒนาแล้ว อาศัยความตามระเบียบกระทรวงมหาดไทย ว่าด้วยการ จัดทำแผนพัฒนาท้องถิ่น พ.ศ. 2559 และแก้ไขเพิ่มเติม (ฉบับที่ 3) พ.ศ. 2561 ข้อ 29 (3) ซึ่งกำหนดให้องค์กรปกครองส่วนท้องถิ่น มีการจัดทำรายงานผลการดำเนินงานประจำปี เพื่อให้ผู้บริหารท้องถิ่น เสนอต่อสภาท้องถิ่น และคณะกรรมการพัฒนาท้องถิ่น พร้อมทั้งประกาศ ผลการติดตามและประเมินผลแผนพัฒนาท้องถิ่น ให้ประชาชนในท้องถิ่น ทราบในที่เปิดเผยภายในสิบห้าวันนับแต่วันที่ผู้บริหารท้องถิ่น เสนอผลการ ติดตามและประเมินผลดังกล่าว และต้องปิดประกาศไว้เป็นระยะเวลา ไม่น้อยกว่าสามสิบวัน โดยอย่างน้อยปีละหนึ่งครั้ง ภายในเดือนธันวาคม ของทุกปี จึงประกาศรายงานผลการติดตามและประเมินผลแผนพัฒนา ประจำปีงบประมาณ 2564 ณ วันที่ 13 เดือนธันวาคม พ.ศ. 2564

ร.ต.ต.วีระชัย จำปาหาร แจ้งให้เจ้าหน้าที่ดำเนินการแก้ไขข้อมูลในแผนพัฒนาท้องถิ่น 5 ปี ประธานสภา ฯ (พ.ศ. 2566 – 2570) ให้เป็นปัจจุบัน ดังนี้

- หน้า 1 ข้อความ เทศบาลตำบลโพนอยู่ระหว่างกิ่งอำเภอ สามชัย *ให้แก้ไขเป็น* อำเภอสามชัย ให้ตรวจสอบ ข้อความ บ้านโพน อยู่ห่างจากจังหวัดกาฬสินธุ์ ประมาณ 68 กิโลเมตร ว่าถูกต้องหรือไม่

- หน้า 4 ให้ตรวจสอบรายละเอียด ข้อความ มีถังดับเพลิงเคมี หมู่บ้านละ 6 ถัง ว่าถูกต้องหรือไม่

- หน้า 5 ข้อ 5.1 ข้อความ ทางหลวงแผ่นดิน หมายเลข 2253 บ้านดงแหลม - อำเภอคำม่วง *ให้แก้ไขเป็น* บ้านคำพิมูล – บ้านทุ่งคลอง และข้อความ ทางหลวง รพช. *ให้แก้ไขเป็น* ทางหลวงชนบท

- หน้า 6 ข้อ 6.5 **การท่องเที่ยว** สหกรณ์ศูนย์ศิลปาชีพ ทอผ้าไหมแพรวาบ้านโพน จังหวัดกาฬสินธุ์ จำกัด ห่างจาก จังหวัด ประมาณ 94 กิโลเมตร *ให้แก้ไขเป็น* 68 กิโลเมตร

- หน้า 7 ให้แก้ไขข้อความ หนองเจ้าคุณ จำนวน 38 ไร่ , หนองสิม จำนวน 160 ไร่

- หน้า 13 ข้อความ เชิงปริมาณ ปีงบประมาณ 2568 *ให้แก้ไขเป็น* ปีงบประมาณ 2558

*6.4 รายงานการดำเนินการตามข้อเสนอของคณะกรรมการวิสามัญ*

นายสมพงษ์ สุริโย สืบเนื่องจากสภาเทศบาลตำบลโพน ได้มีการแต่งตั้งคณะกรรมการวิสามัญ เลขานุการสภา ฯ 3 คณะ ซึ่งก็ได้มีการประชุมและเสนอความคิดเห็นต่อสภา ฯ และประธานสภา ฯ ก็ได้นำเสนอข้อคิดเห็นของคณะกรรมการ ต่อคณะผู้บริหาร เพื่อนำข้อเสนอที่คณะกรรมการวิสามัญที่ได้เสนอขึ้นมา นำไปกำหนดเป็นนโยบาย ข้อปฏิบัติในการดำเนินการ ซึ่งที่ผ่านมา ผู้บริหารก็ได้นำข้อเสนอจากคณะกรรมการวิสามัญ มาดำเนินการ ก็ขอสรุปเป็นรายงานให้กับสภา ฯ ได้รับทราบ ดังนี้

คณะที่ 1 มีหน้าที่รับผิดชอบ กองช่าง , กองสาธารณสุข ฯ จากการประชุมครั้งที่แล้ว ก็มีการเสนอความคิดเห็น 1 เรื่อง คือ การก่อสร้างท่อลอดเหลี่ยมถนนนาคหกแขน ว่าสมควรที่จะมี การดำเนินการโดยเร่งด่วน ไม่ต้องรอพิจารณาการเปลี่ยนทางน้ำ ซึ่งคณะผู้บริหารก็ได้มีการดำเนินการแล้ว ในส่วนนี้ก็ได้มีการกำหนด โครงการเฉพาะก่อสร้างท่อลอดเหลี่ยมถนนนาคหกแขนในพื้นที่ หมู่ 5 ขณะนี้ก็ได้มีแผนดำเนินการแล้ว และสภา ฯ ก็ได้อนุมัติการใช้จ่าย เงินสะสมเพื่อดำเนินการแล้ว ตอนนี้อยู่ในขั้นตอนการดำเนินการก่อสร้าง คณะกรรมการวิสามัญชุดนี้ได้มีการสำรวจถังขยะทั้ง 5 หมู่บ้าน มีการเสนอรายชื่อผู้ที่ต้องการเปลี่ยนถังขยะใหม่หรือเปลี่ยนสภาพถังขยะ ที่ชำรุด เสนอรายชื่อให้กับคณะผู้บริหารดำเนินการแล้ว ซึ่งคณะผู้บริหาร ได้มอบหมายกองสาธารณสุข ฯ ตอนนี้ได้ทยอยดำเนินการเปลี่ยนขา ถังขยะตามรายชื่อที่แจ้งมาเป็นบางส่วนแต่ยังไม่แล้วเสร็จ เพราะว่า ขาถังขยะหมดน่าจะได้มีการสั่งซื้อมาเพิ่มเติม

คณะที่ 2 มีหน้าที่รับผิดชอบ กองคลัง , กองการศึกษา ฯ จากการประชุมครั้งที่แล้ว ก็ได้มีการเสนอความคิดเห็นในเรื่องการบริหาร จัดการดอนเจ้าปู่ ว่าที่ผ่านมาการประกอบพิธีกรรมต่าง ๆ มีความผิดเพี้ยนไปจากประเพณีดั้งเดิม ก็อยากให้มีการปรับปรุง กำหนดความชัดเจนให้แน่นอน และประกาศให้ชาวบ้านมีการร่วมกัน ปฏิบัติให้เป็นไปในทิศทางเดียวกัน ซึ่งทางคณะผู้บริหารก็ได้มีการ กำหนดการดำเนินการ โดยมีการประชุมผู้มีส่วนเกี่ยวข้อง และได้มีการ แต่งตั้งคณะกรรมการขึ้นมาคณะหนึ่ง เป็นคณะกรรมการกำกับดูแล ดอนเจ้าปู่ เพื่อสืบสานและรักษาจารีตผู้ไทบ้านโพน ซึ่งคณะกรรมการ ชุดนี้ก็ได้มีการจัดทำเป็นประกาศ ข้อกำหนด เรียบร้อยแล้วเป็นฉบับแรก ตามที่คณะกรรมการชุดนี้ได้กำหนด คือ ประเพณีจารีตที่ดำเนินการ ก็จะย้อนไปดำเนินการในแบบดั้งเดิม เป็นข้อกำหนดเบื้องต้น แต่ยังเหลือในส่วนของการประชาสัมพันธ์ให้กับชาวบ้านได้รับรู้ รับทราบ และถือปฏิบัติร่วมกัน ฝากท่านสมาชิกได้ประชาสัมพันธ์ด้วยครับ

คณะที่ 3 มีข้อเสนอเบื้องต้นในการประชุม คือ เรื่องของการวางกฎ ระเบียบว่าด้วยการใช้รถยนต์ส่วนกลางของเทศบาลตำบลโพน โดยเฉพาะ รถที่ใช้เพื่อการบริการสาธารณะ เช่น รถกระเช้า ตอนนี้ยังไม่มีข้อกำหนด และคณะกรรมการวิสามัญ คณะที่ 3 ก็ได้เสนอว่า น่าจะมีการจัดทำ ระเบียบ ข้อบังคับ หรือแนวทางการใช้รถให้เป็นที่แน่นอน และให้ชาวบ้านได้รับรู้ รับทราบ ถือปฏิบัติในส่วนนี้ แต่ตอนนี้ยังไม่ได้ ดำเนินการขับเคลื่อนในส่วนของการประชุม เพื่อจะได้มีความสบายใจ ในการให้บริการหรือเป็นไปด้วยความถูกต้อง จะได้เชิญคณะกรรมการ ได้มาประชุมกันอีกครั้งนึง เพื่อกำหนดแนวทางที่ชัดเจน เพื่อจะได้ขับเคลื่อนพร้อมกันกับคณะผู้บริหาร รวมถึงการกำหนด แนวทางการใช้รถให้กว้างขึ้น

ร.ต.ต.วีระชัย จำปาหาร ขอขอบคุณท่านเลขานุการสภา ฯ ครับ ประธานสภา ฯ

*6.5 รายงานการเข้าร่วมประชุมสันนิบาตจังหวัดกาฬสินธุ์*

นายสมพงษ์ สุริโย ได้รับมอบหมายให้เข้าร่วมประชุมสันนิบาตจังหวัดกาฬสินธุ์ที่เทศบาลเลขานุการสภา ฯ เมืองกุฉินารายณ์ ขอรายงานให้กับท่านสมาชิกสภาเทศบาล ได้รับทราบ ดังนี้

- เรื่องที่ 1 คำสั่งแต่งตั้งคณะกรรมการสันนิบาตจังหวัดกาฬสินธุ์ โดยมี 1. นายธนเสฏฐ์ ชัยสงครามธนทัต นายกเทศมนตรีเมืองกุฉินารายณ์ เป็นประธาน 2. นายสุรพงษ์ ภูโทถ้ำ นายกเทศมนตรีตำบลหนองกุงศรี เป็นรองประธาน 3. นายฤทธิรงค์ เสนฤทธิ์ นายกเทศมนตรีตำบลห้วยเม็ก เป็นรองประธาน 4. นางสาววิภาวี บุญเรือง นายกเทศมนตรีตำบลกุดสิม เป็นรองประธาน 5. นายศิริพงษ์ ระดาสัย นายกเทศมนตรีตำบลร่องคำ เป็นรองประธาน 6. นายปิติพงษ์ บัวไชยา ปลัดเทศบาลเมืองกุฉินารายณ์ เป็นเลขานุการ และเจ้าหน้าที่ของเทศบาลเมืองกุฉินารายณ์ ทำหน้าที่เป็น เลขานุการ ฯ ให้กับคณะกรรมการชุดนี้

- เรื่องที่ 2 สถานะการคลังของสันนิบาตจังหวัดกาฬสินธุ์ มีงบประมาณรายรับอยู่ประมาณ 890,000.- บาท

- เรื่องที่ 3 การหารือคณะกรรมการชุมชนตามระเบียบ กระทรวงมหาดไทย ว่าด้วยคณะกรรมการชุมชนของเทศบาล พ.ศ. 2564 ซึ่งในประเด็นนี้ เทศบาลตำบลร่องคำ ได้ขอหารือ ในระเบียบ ฯ นี้ เนื่องจากว่า ระเบียบกระทรวงมหาดไทย ว่าด้วยคณะกรรมการชุมชนของเทศบาล พ.ศ. 2564 ข้อ 5 กำหนดไว้ว่า “ในเขตเทศบาลใดที่ไม่มีการแต่งตั้งผู้ใหญ่บ้านตามมาตรา ๔ แห่งพระราชบัญญัติ เทศบาล พ.ศ. 2496 หากเทศบาลเห็นเป็นการ สมควรจะจัดตั้งเป็นชุมชนก็ได้ โดยให้เทศบาลจัดทำเป็นประกาศเทศบาล จัดตั้งชุมชน และประกาศเทศบาลนั้น ให้ระบุชื่อชุมชนและบริเวณพื้นที่ หรือเขตชุมชนด้วย ทั้งนี้ การจัดตั้งชุมชนอาจยึดตามแนวเขตการปกครอง หมู่บ้านเดิม ก่อนการจัดตั้งหรือ การยกฐานะเทศบาลก็ได้”

“กรณีที่มีเหตุสมควร อาจแบ่งพื้นที่หรือบริเวณใดในชุมชนเดิม เป็นชุมชนใหม่ หรือรวมชุมชน ที่มีพื้นที่ติดต่อกันเป็นชุมชนเดียว โดยคำนึงถึงสภาพพื้นที่จำนวนครัวเรือน จำนวนประชากร ความสะดวก แก่การปฏิบัติงานตามอำนาจหน้าที่ของเทศบาลและเพื่อประโยชน์ในการ พัฒนาท้องถิ่นเป็นสำคัญ”

“การรวม ยุบ หรือเปลี่ยนแปลง เขตชุมชน หรือเปลี่ยนชื่อ ชุมชนให้นำความในวรรคหนึ่งมาใช้บังคับ”

“การดำเนินการตามข้อนี้ต้องรับฟังความคิดเห็นจากประชาชน ในชุมชนนั้น ๆ ด้วย”

สรุปคือ เทศบาลเมือง เทศบาลนคร สามารถจัดตั้งชุมชนได้ ส่วนเทศบาลตำบล ต่อไปจะไม่สามารถจัดตั้งชุมชนได้ ของชุมชนเรา ที่เคยจัดตั้งมาก็ให้ยกเลิก ในกรณีของเทศบาลตำบลร่องคำ เคยจัดตั้งเป็น ชุมชนมาแล้ว และคณะกรรมการชุมชนเคยช่วยงานได้มาก ทางเทศบาล จึงทำหนังสือร้องเรียนไปว่า คณะกรรมการชุมชนยังมีความสำคัญอยู่ ไม่อยากให้ยกเลิก แต่ระเบียบ ฯ ที่ออกมาใหม่ คือ ให้ยกเลิกชุมชน ในเขตเทศบาลตำบล ให้เหลือเฉพาะเทศบาลเมือง และเทศบาลนคร เท่านั้น ก็ขอรายงานให้สภาเทศบาลได้รับทราบครับ

นางณฐอร การถัก เรียนท่านประธานสภา ฯ ท่านสมาชิกสภา ฯ คณะผู้บริหาร หัวหน้าปลัดเทศบาล ส่วนราชการ และผู้เข้าร่วมประชุมทุกท่านค่ะ ขออนุญาตนำเรียนรายชื่อ ผู้ลงทะเบียนขอรับความช่วยเหลือด้านการส่งเสริมและพัฒนาคุณภาพชีวิต ซึ่งอยู่ในความรับผิดชอบของสำนักปลัด เมื่อ 2 สัปดาห์ที่แล้ว เราได้ลงสำรวจพื้นที่ตามบัญชีรายชื่อที่มาขอขึ้นทะเบียนขอรับการ ช่วยเหลือ ตามอำนาจหน้าที่ของเทศบาล ซึ่งมีทั้งหมด จำนวน 25 ราย ส่วนใหญ่จะเป็นลักษณะของผู้ป่วยติดเตียง ซึ่งตามระเบียบว่าด้วยการ ขอรับการให้ความช่วยเหลือ จะมีแนวทางในเรื่องของการช่วยเหลือ ในระเบียบ ฯ ดังนี้ 1. ช่วยเหลือผู้ประสบสาธารณภัย ซึ่งเป็นเหตุฉุกเฉิน ท้องถิ่นจะต้องดำเนินการโดยฉับพลันรวดเร็ว 2. การช่วยเหลือด้านการส่งเสริมพัฒนาคุณภาพชีวิต ซึ่งส่วนใหญ่เทศบาลตำบลโพน ก็จะเข้าเกณฑ์ในข้อนี้ 3. การช่วยเหลือประชาชนด้านการป้องกันและระงับโรคติดต่อ ภายในชุมชน อันนี้ก็เป็นเรื่องที่จะต้องให้ความช่วยเหลือโดยฉับพลัน เช่นกัน แต่รายชื่อผู้ที่มาขึ้นทะเบียนของเราจะอยู่ใน หลักเกณฑ์ ข้อ 2 การช่วยเหลือด้านการส่งเสริมพัฒนาคุณภาพชีวิต ซึ่งส่วนใหญ่ในชุมชน ของเราจะเป็นผู้ป่วยติดเตียง ซึ่งยังไม่เข้าหลักเกณฑ์ในการให้ความ ช่วยเหลือ เนื่องจากว่า ไม่ใช่สาธารณภัยที่จะต้องดำเนินการโดยเร็ว แต่เราก็อ้างอิงระเบียบ ฯ ของกระทรวงพัฒนาสังคมและความมั่นคง ของมนุษย์ ในการที่จะเอาระเบียบ ข้อกฎหมายต่าง ๆ ที่สามารถช่วยได้ เป็นราย ๆ ไป

รายชื่อผู้ลงทะเบียนขอรับการช่วยเหลือด้านการส่งเสริมและพัฒนาคุณภาพ ชีวิตเทศบาลตำบลโพน

1. น.ส.มาตรา ยุระตา หมู่ 1 ต้องการซ่อมแซมไฟฟ้าในบ้าน 2. นางสมถวิน สระทอง หมู่ 1 ต้องการถุงยังชีพ 3. นายแสน ลามุล หมู่ 1 ต้องการถุงยังชีพ 4. นายไพร ยุระตา หมู่ 2 ต้องการปรับปรุงที่อยู่อาศัยให้สะอาดขึ้น 5. นางสุดตา ทะวงษา หมู่ 2 ต้องการทำบัตรคนพิการ 6. นายหลอย นาสุอินทร์ หมู่ 2 ต้องการทำกายภาพบำบัด 7. นางเกสรี ปัสสะ หมู่ 2 ต้องการเงินในการดำรงชีวิต 8. นางทรง ยุระตา หมู่ 2 ต้องการที่นอนลม , แพมเพิส 9. นายเกย อิงภู หมู่ 2 ต้องการทำบัตรคนพิการ 10. นายคำตา จันทะมาตย์ หมู่ 3 ต้องการทำกายภาพบำบัด 11. นายทองสอน ราชติกา หมู่ 3 ต้องการทำกายภาพบำบัด , ของเยี่ยม 12. นางสาวเกสรา นันทะสาร หมู่ 3 รอเจรจา 13. นางบุญชิน สุวรรณรงค์ หมู่ 3 ต้องการเงินในการดำรงชีวิต 14. นายอดุลย์ ภูวันผา หมู่ 3 ต้องการเงินในการดำรงชีวิต 15. นายเผด็จ บุตรผา หมู่ 3 ต้องการแพมเพิส 16. นางเนน ศรีบัว หมู่ 3 ต้องการของเยี่ยม 17. ด.ช.เนตรภูวเดช บุตรผา หมู่ 3 รอเจรจา 18. น.ส.สวาท ชมพูจักร หมู่ 4 ต้องการที่นอนลม , ข้าวสาร 19. นายบุญชู วงเจริญ หมู่ 4 ต้องการของเยี่ยม 20. นายยัง สระทอง หมู่ 4 ต้องการให้ CG ล้างแผล , ของเยี่ยมปีใหม่ 21. นางพันธ์ นันทะสาร หมู่ 4 ต้องการแพมเพิส 22. นางรส ดุลนีย์ หมู่ 5 ต้องการที่อยู่อาศัย , รอเจรจา 23. นายเสมอ ภูจันหา หมู่ 5 ต้องการถุงยังชีพ 24. นางเชิด จันทะมาตย์ หมู่ 5 ต้องการทำบัตรคนพิการ 25. นายบุญเม็ง ศรีคิรินทร์ หมู่ 5 ต้องการของเยี่ยมปีใหม่

น.ส.สุกัญญา กำจร สำนักปลัด ขอแจ้งโครงการรณรงค์และป้องกันอุบัติเหตุทางถนนในช่วงหัวหน้าสำนักปลัด เทศกาลปีใหม่ หรือ 7 วันอันตราย ระหว่างวันที่ 29 ธันวาคม 2564 ถึงวันที่ 4 มกราคม 2565

นายคำแปลง ศรีบัว 1. เราได้แต่งตั้งคณะกรรมการวิสามัญ และมีการประชุมแต่งตั้งประธานสมาชิกสภา ฯ กรรมการ ฯ กรรมการ ฯ เลขานุการ ฯ แต่ยังไม่ได้มีการประชุมอีก คณะกรรมการ ฯ ได้คุยกันเบื้องต้นเกี่ยวกับระเบียบการใช้รถยนต์ และจะมีการนัดประชุมอีกครั้งนึง เพื่อร่างระเบียบ ข้อบังคับเกี่ยวกับ การใช้รถยนต์ เพื่อจะได้เสนอต่อที่ประชุมสภา ฯ คราวถัดไป

2. แผนการพัฒนาหมู่บ้านของเทศบาล ฝากท่านผู้บริหารได้พิจารณา ขอรับการสนับสนุนงบเงินอุดหนุนเฉพาะกิจ ประจำปี 2565 เพื่อดำเนินการในพื้นที่ หมู่ 1 ด้วยครับ

3. ผมได้รับการร้องเรียนจากชาวบ้าน เรื่องถนนเส้นทางลำเลียง การเกษตรชำรุด (เส้นเลี้ยวซ้ายเข้าไปนาพ่อใหญ่คา) ซึ่งพื้นที่แถวนั้น ยังไม่มีลูกรังเข้าไป มีลูกรังประมาณไม่ถึง 100 เมตร ฝากท่านผู้บริหาร ได้พิจารณาด้วยครับ

4. เมื่อคราวที่แล้วลงพื้นที่พัฒนา หมู่ 1 ผมได้เห็นการชำรุดของถนน ซึ่งเป็นหลุม เป็นบ่อมาก และได้ปรึกษากับผู้อำนวยการกองช่างเบื้องต้น แล้ว เรื่องการซ่อมแซมถนน ซึ่งก็อยากจะให้ดำเนินการโดยเร่งด่วน เพราะช่วงนี้เป็นฤดูกาลขนส่งผลผลิตพุทราครับ

5. ชาวบ้านขอความอนุเคราะห์รถกระเช้าของเทศบาล เพื่อให้ดำเนินการ ตัดต้นมะขาม และผมได้แจ้งไปยังกองช่างผู้รับผิดชอบแล้ว แต่ตอนนี้ ยังไม่ได้ดำเนินการครับ

6. วัชพืชบริเวณหนองสิม ตอนนี้มีจำนวนมาก ขอฝากท่านผู้บริหาร ท่านสมาชิก ได้หารือเพื่อหาแนวทางว่า เราจะดำเนินการอย่างไร เพื่อแก้ไขปัญหาและกำจัดวัชพืชเหล่านี้

นายทองมี สระทอง เรียนท่านประธานสภา ฯ ท่านสมาชิกสภา ฯ คณะผู้บริหาร หัวหน้าส่วนรองนายกเทศมนตรี ราชการ และผู้เข้าร่วมประชุมทุกท่านครับ ในการขอรับเงินอุดหนุน เฉพาะกิจ ประจำปี 2566 ทางคณะผู้บริหารและกองช่าง ได้ส่งโครงการขอรับการสนับสนุนผ่านคณะกรรมการกลั่นกรองเบื้องต้น ในระดับจังหวัดเรียบร้อยแล้ว ซึ่งทางเทศบาลเสนอไป 13 โครงการ ดังนี้

1. โครงการก่อสร้างถนนคอนกรีตเสริมเหล็กถนนใบบุ่นไต่เครือ หมู่ 4 งบประมาณ 2,050,000.- บาท 2. โครงการซ่อมแซมผิวจราจรแอสฟัลท์ติกคอนกรีตถนนใบบุ่น ก้านก่อง งบประมาณ 2,250,000.- บาท 3. โครงการก่อสร้างถนนคอนกรีตเสริมเหล็กถนนดอกซ่าน หมู่ 3 งบประมาณ 2,304,000.- บาท 4. โครงการก่อสร้างผิวจราจรคอนกรีตถนนพันมหาใหญ่ หมู่ 3 งบประมาณ 1,630,000.- บาท 5. โครงการซ่อมแซมผิวจราจรแอสฟัลท์ติกคอนกรีตถนนกระบวย หัวหย่อน หมู่ 3 งบประมาณ 750,000.- บาท

6. โครงการซ่อมแซมผิวจราจรแอสฟัลท์ติกคอนกรีต ถนนนาคสี่แขน งบประมาณ 1,370,000.- บาท 7. โครงการก่อสร้างสนามกีฬาหญ้าเทียม (ฟุตซอล 7 คน) งบประมาณ 5,300,000.- บาท 8. โครงการสนามกีฬา หมู่ 3 (ฟุตบอล 11 คน) งบประมาณ 4,809,000.- บาท 9. โครงการระบบประปาหมู่บ้านแบบผิวดินขนาดใหญ่ ของเทศบาลตำบลโพน งบประมาณ 5,030,000.- บาท 10. โครงการก่อสร้างถนนคอนกรีตเสริมเหล็กขบวนแอวกิ่ว หมู่ 3 งบประมาณ 497,000.- บาท 11. โครงการถนนคอนกรีตเสริมเหล็กถนนต้นสนรอบ วัดโพธิ์ศรีวิลัย หมู่ 4 งบประมาณ 1,231,000.- บาท 12. โครงการเพิ่มประสิทธิภาพเส้นทางคมนาคมถนนใบบุ่นหว่าน หมู่ 2 , หมู่ 4 งบประมาณ 1,750,000.- บาท

*รวมงบประมาณทั้งสิ้น 28,971,000.- บาท*

เสนอไปทั้งหมด 12 โครงการ มี 1 โครงการที่ไม่ผ่าน คือ โครงการก่อสร้างสนามกีฬาหญ้าเทียม (ฟุตซอล 7 คน) เนื่องจากที่ดิน เรายังไม่ได้ถอนสภาพ คณะกรรมการเลยปรับตก และผมได้หารือกับ คณะผู้บริหารและกองช่าง เนื่องจากโครงการสนามกีฬา หมู่ 3 (ฟุตบอล 11 คน) เราได้ขอใช้ที่ดินกับโรงเรียนซึ่งเป็นอำนาจของที่ดิน ในส่วนที่ผมได้ชี้แจงไปนี้ ผ่านคณะกรรมการขั้นต้นไปแล้ว เหลือคณะกรรมการระดับจังหวัด ก็จะส่งเข้าส่วนกลางเพื่อพิจารณา อีกรอบนึง และตอนนี้ก็มีงบประมาณกระตุ้นเศรษฐกิจฐานราก ปี 2565 ตอนนี้กำลังดำเนินการจัดทำโครงการ เนื่องจากทางส่วนกลางได้ขยาย เวลาออกไป กำหนดไว้ไม่ให้เกินวันที่ 20 ธันวาคม 2564 และวันก่อนผมได้คุยหารือกับ ส.ส.ประเสริฐ บุญเรือง ท่านก็ให้ งบประมาณมา โครงการไฟฟ้าแสงสว่างโซลาเซลล์ ซึ่งตอนนี้ทางกองช่าง กำลังดำเนินการทำเอกสารโครงการส่งจังหวัด เพื่อให้คณะกรรมการ กลั่นกรองระดับจังหวัดพิจารณาต่อไป ส่วนการซ่อมแซมทางระบายน้ำ ของเทศบาลตำบลโพน ทางกองช่างก็กำลังดำเนินการตรวจสอบอยู่ และแจ้งมาว่าที่ชำรุดเสียหายจะต้องดำเนินการซ่อมแซมประมาณ 40 จุด เนื่องจากกองช่าง มีบุคลากรน้อย ซึ่งเราต้องออกประชาคม หมู่บ้าน และนำมาเข้าแผน นำมาของบประมาณเงินอุดหนุนเฉพาะกิจ จำนวน 13 โครงการ รวมกับโครงการที่เราทำประชาคมชลประทานฝาย จำนวน 4 โครงการ ทางผู้บริหารก็ได้นำส่งสำนักงานชลประทานที่ 6 จังหวัดขอนแก่นเรียบร้อยแล้ว จำนวน 3 โครงการ เหลือ 1 โครงการ คือ โครงการฝายขนาดใหญ่ของ หมู่ 2 เนื่องจากบ้านโคกน้อยได้อุทิศ ลงนามที่ดินแล้วแต่มาติดอยู่ที่บ้านโพน หมู่ 2 จำนวน 1 ราย ที่ยังไม่อนุมัติให้ ขอฝากท่านสมาชิกได้ไปเจรจาหารือกับลูกบ้าน หมู่ 2 ด้วยและผมได้โทรสอบถามหารือกับช่างกรมชลประทาน เขาแจ้งว่า ที่สาธารณะจากกึ่งกลางลำห้วยออกมาเป็นขนาดกว้างเท่าไร ซึ่งจุดศูนย์กลางจะอยู่ที่ 15.00 เมตร รวมแล้ว 30.00 เมตร และขอแจ้งท่านสมาชิกว่าที่เราจะดำเนินการก่อสร้าง ไม่ได้รุกล้ำเขตโฉนด ที่ดินของชาวบ้านแต่อย่างใด เนื่องจากผมได้สอบถามไปยัง กรมชลประทานแล้ว ซึ่งแผนที่เขตที่ทำกิน เขตโฉนด ที่สาธารณะลำห้วย เขาได้ตรวจสอบแล้ว ส่วนมากจะไม่รั้ง แต่มีข้อขัดแย้งอยู่ในระหว่างที่ดิน ในจังหวัดนั้น ๆ ครับ

นายองอาจ ประสารพันธ์ เรียนท่านประธานสภา ฯ ท่านสมาชิกสภา ฯ คณะผู้บริหาร หัวหน้าส่วนผู้อำนวยการกองช่าง ราชการ และผู้เข้าร่วมประชุมทุกท่านครับ กองช่างขอนำเรียนข้อมูล เพิ่มเติมเกี่ยวกับโครงการพัฒนาและเสริมสร้างความเข้มแข็งของเศรษฐกิจ ฐานราก ประจำปี 2565 จากที่กองช่าง ได้รับเรื่องมาจากท้องถิ่น จังหวัด แจ้งว่าให้ท้องถิ่นเราดำเนินการส่งโครงการงบพัฒนา และเสริมสร้างความเข้มแข็งของเศรษฐกิจฐานราก ประจำปี 2565 ทางกองช่างก็ได้นำเสนอโครงการเข้าไป จำนวน 4 โครงการ เพื่อให้จังหวัดพิจารณา ดังนี้

1. โครงการเพิ่มประสิทธิภาพการคมนาคมถนนภายในหมู่บ้าน ถนนใบบุ่นไต่เครือ โดยติดตั้งโคมไฟขนาด 30 วัตต์ เสาสูง 6 เมตร ซึ่งเป็นโคมโซล่าเซลล์ จำนวน 14 ต้น งบประมาณ 980,000.- บาท 2. โครงการก่อสร้างถนนคอนกรีตเสริมเหล็ก ถนนนาคหัวจุ้ม หมู่ 1 ขนาดกว้าง 3.50 เมตร ยาว 250.00 เมตร งบประมาณ 492,000.- บาท3. โครงการก่อสร้างถนนลูกรัง ถนนใบบุ่นไต่เครือ ขนาดกว้าง 5.00 เมตร ยาว 980.00 เมตร งบประมาณ 434,000.- บาท 4. โครงการก่อสร้างถนนคอนกรีตเสริมเหล็ก ถนนใบบุ่นหว่าน ซอยใบบุ่นหว่าน 2 หมู่ 2 , 4 ขนาดกว้าง 5.00 เมตร ยาว 100.00 เมตร งบประมาณ 288,000.- บาท

*รวมงบประมาณที่ขอโครงการพัฒนาและเสริมสร้างความเข้มแข็ง ของเศรษฐกิจฐานราก ประจำปี 2565 จำนวน 2,194,000.- บาท*

- ขออนุญาตเพิ่มเติมในส่วนที่ท่านสมาชิกได้หารือในกระทู้ถาม เรื่อง ฝารางระบายน้ำที่ชำรุด และรางระบายน้ำอุดตันในเขตเทศบาล ตำบลโพน ทางคณะผู้บริหารได้แจ้งให้กองช่าง ลงพื้นที่สำรวจแล้ว เบื้องต้นที่สำรวจ ปรากฏว่าความเสียหายมาก ประมาณ 40 ฝา แต่กลัวประชาชนได้รับความเสียหาย เดือดร้อน ทางกองช่าง จึงได้ให้ ทีมงานไปตัดต้นยูคา ฯ เพื่อที่จะนำไปอุดฝาช่วงที่ไม่มีไปพลาง ๆ ก่อน เพื่อเป็นการแก้ไขปัญหาเฉพาะหน้าไปก่อน สำหรับเรื่องสำรวจการรื้อ รางระบายน้ำ เราจะเร่งออกสำรวจเพื่อจะได้จัดหางบประมาณ และกองช่างก็อยากขอข้อมูลกับท่านสมาชิกว่า สายไหนที่เป็นสายหลัก ๆ สำคัญ จะได้สำรวจและเตรียมข้อมูลเพื่อเสนอผู้บริหารต่อไปครับ

- รายงานผลการก่อสร้างโครงการต่าง ๆ ที่ได้ดำเนินการไปแล้ว คือ โครงการที่ขอใช้เงินเหลือจ่าย ปี 2564 มีจำนวน 3 โครงการ ดังนี้ 1. โครงการก่อสร้างถนนสายนาคคอคต 2. โครงการก่อสร้างถนนสายกาบแบด 3. โครงการก่อสร้างถนนสายกระบวยหัวขวาง

ซึ่งตอนนี้ดำเนินการแล้วเสร็จทั้ง 3 โครงการ และมีโครงการ งบกระตุ้นเศรษฐกิจของปี 2564 คือ โครงการก่อสร้างถนนคอนกรีต เสริมเหล็ก ถนนใบบุ่นหว่าน (รอบหนองสิม) ซึ่งปัจจุบันกำลังดำเนินการ ก่อสร้างอยู่

- ทางเทศบาลเราได้ขออนุมัติแก้ไขเปลี่ยนแปลงรายละเอียด โครงการเงินอุดหนุนเฉพาะกิจ ปี 2565 จำนวน 1 โครงการ คือ โครงการก่อสร้างถนนสายนาคคอคต พื้นที่ไม่น้อยกว่า 5,000 ตารางเมตร

นายพนมศิลา ศรีบัว - มีเรื่องแจ้งเพื่อทราบต่อที่ประชุมสภา ฯ นโยบายหลัก ๆ รองนายกเทศมนตรี ของทีมผู้บริหารชุดนี้ คือ การบริหารระบบประปา ซึ่งทีมคณะผู้บริหาร ได้หารือกันไว้ว่าจะของบประมาณมาสร้างหอน้ำสูง ซึ่งได้ดำเนินการ ของบประมาณไปแล้ว แต่อาจติดปัญหาในเรื่องของสถานที่ และช่วงนี้ อยู่ระหว่างการปรับแผน ฯ ในเรื่องของการซื้ออุปกรณ์ที่จะมาวัด คุณภาพน้ำ ซึ่งต่อไปนอกจากเราพัฒนาน้ำประปาให้ใสแล้ว เรายังสามารถพัฒนาน้ำให้ใช้ดื่ม , บริโภคได้ ซึ่งตอนนี้มีเทศบาลตำบล อาจสามารถ ที่สามารถทำได้ และได้รับการรับรองจากกรมอนามัย

- ตอนนี้เทศบาลตำบลโพน ได้ก่อสร้างชมรมกีฬา และกำลัง รวบรวมทั้งผู้ชายและผู้หญิง ซึ่งสามารถพัฒนาและรองรับการเกิด สนามกีฬาทั้ง 2 แห่ง ที่เรากำลังดำเนินการของบประมาณไปครับ

- อำนาจในการใช้บริหารจัดการของที่ดินของศูนย์วัฒนธรรม ฯ ตอนนี้เราได้นำเรื่องเข้าคณะกรรมการที่ดินแล้วครับ ความคืบหน้า เป็นอย่างไรจะนำเรียนเพื่อทราบอีกครั้งครับ

- ในวันพรุ่งนี้ขอนัดทีมงานท่านสมาชิก เวลา 09.00 น. ซึ่งเราจะมีการลงพื้นที่พัฒนาจิตอาสาเส้นทางไปคำม่วง

นายมานพ นามปัญญา ผมได้รับการร้องเรียนจากชาวบ้านว่า การระบายน้ำเสียของระบบประปา สมาชิกสภา หมู่ 3 น้ำได้ลงไปในพื้นที่บ้านของชาวบ้าน ซึ่งทำให้ได้รับความเสียหาย ขอให้พิจารณาดำเนินการแก้ไขในส่วนนี้ด้วยครับ

นายสัมนัก ปัสสะ เรียนท่านประธานสภา ฯ ท่านสมาชิกสภา ฯ คณะผู้บริหาร หัวหน้าส่วนสมาชิกสภา ฯ ราชการ และผู้เข้าร่วมประชุมทุกท่านครับ ขอฝากเรื่องซ่อมแซมถนน ข้างบ้านพ่อใหญ่กอง หมู่ 3 และข้างโรงเรียนชุมชนโพน ฯ ตรงศาลาประชาคม หมู่ 3 ฝากให้พิจารณาดำเนินการในส่วนนี้ด้วยครับ

นายทรัพย์ เกษาพรม ในช่วงฤดูฝนมักส่งกลิ่นเหม็น ซึ่งมี 3 จุดที่มีปัญหา ที่ปรึกษานายกเทศมนตรี 1) เส้นทางหน้าบ้านพ่อใหญ่ยา 2) เส้นทางหน้าบ้านอาจารย์ตฤณ ส่งกลิ่นเหม็นเนื่องจาก ระบายน้ำไม่ได้ 3) บริเวณหน้าโรงเรียนชุมชนโพน ฯ ส่งกลิ่นเหม็นเพราะว่า บริเวณนั้นมีร้านขายก๋วยเตี๋ยวเทน้ำลงมาทำให้น้ำขังส่งกลิ่นเหม็น ก็ขอฝากทีมงานผู้บริหาร ท่านสมาชิกได้พิจารณาดำเนินการแก้ไขในส่วนนี้ ด้วยครับ

นายนิพนธ์ อิงภู เรามีเป้าหมายร่วมกันทุกคน ขอให้ช่วยกันพัฒนาและแก้ไขปัญหาชุมชนนายกเทศมนตรี ร่วมกันครับ

นายเสริมศักดิ์ ราชติกา เรียนท่านประธานสภา ฯ ท่านสมาชิกสภา ฯ คณะผู้บริหาร หัวหน้าส่วนสมาชิกสภา ฯ ราชการ และผู้เข้าร่วมประชุมทุกท่านครับ กลุ่มจักสานได้สอบถาม เรื่องการจัดงานพุทรา ฯ ว่าจะกำหนดจัดงานวันไหน เพราะกลุ่มจักสาน อยากทราบรายละเอียดการจัดงานว่ามีกิจกรรมอะไรบ้าง จะได้เตรียมตัว ได้ทันครับ

นายนิพนธ์ อิงภู กล่าวขอบคุณทุกท่านที่ได้ร่วมงานกันมาโดยตลอด นายกเทศมนตรี

**ที่ประชุม รับทราบ**

ร.ต.ต.วีระชัย จำปาหาร ครับท่านสมาชิกสภา ฯ ท่านใดมีอะไรจะชี้แจงเพิ่มเติมไหมครับ ประธานสภา ฯ

ถ้าไม่มี ขอปิดการประชุมครับ

ปิดประชุม เวลา 12.00 น.

(ลงชื่อ) สมพงษ์ สุริโย ผู้จดรายงานการประชุม (นายสมพงษ์ สุริโย) รองปลัดเทศบาล/เลขานุการสภา ฯ

**คณะกรรมการตรวจรายงานการประชุมลงชื่อตรวจแล้วถูกต้อง**

(ลงชื่อ) คำแปลง ศรีบัว กรรมการตรวจรายงานการประชุม

(นายคำแปลง ศรีบัว)

สมาชิกสภาเทศบาลตำบลโพน

(ลงชื่อ) มานพ นามปัญญา กรรมการตรวจรายงานการประชุม

(นายมานพ นามปัญญา)

สมาชิกสภาเทศบาลตำบลโพน

(ลงชื่อ) วุฒิชัย เชยชมศรี กรรมการตรวจรายงานการประชุม

(นายวุฒิชัย เชยชมศรี)

สมาชิกสภาเทศบาลตำบลโพน

(ลงชื่อ) วีระชัย จำปาหาร ผู้รับรอง

(ร.ต.ต.วีระชัย จำปาหาร)

ประธานสภาเทศบาลตำบลโพน